CELEX: 31998D0044
Language: el
Date: 1997-11-28 00:00:00
Title: 98/44/ΕΚ: Απόφαση της Επιτροπής της 28ης Νοεμβρίου 1997 για την έγκριση του προγράμματος για την εποπτεία και τον έλεγχο της σαλμονέλας στα πουλερικά αναπαραγωγής για το 1998, που υπέβαλε η Δανία, και για τον καθορισμό του επιπέδου της χρηματοδοτικής συμμετοχής της Κοινότητας (Το κείμενο στη δανική γλώσσα είναι το μόνο αυθεντικό)

Avis juridique important

|

31998D0044

98/44/ΕΚ: Απόφαση της Επιτροπής της 28ης Νοεμβρίου 1997 για την έγκριση του προγράμματος για την εποπτεία και τον έλεγχο της σαλμονέλας στα πουλερικά αναπαραγωγής για το 1998, που υπέβαλε η Δανία, και για τον καθορισμό του επιπέδου της χρηματοδοτικής συμμετοχής της Κοινότητας (Το κείμενο στη δανική γλώσσα είναι το μόνο αυθεντικό)  

Επίσημη Εφημερίδα αριθ. L 016 της 21/01/1998 σ. 0018 - 0019

ΑΠΟΦΑΣΗ ΤΗΣ ΕΠΙΤΡΟΠΗΣ της 28ης Νοεμβρίου 1997 για την έγκριση του προγράμματος για την εποπτεία και τον έλεγχο της σαλμονέλας στα πουλερικά αναπαραγωγής για το 1998, που υπέβαλε η Δανία, και για τον καθορισμό του επιπέδου της χρηματοδοτικής συμμετοχής της Κοινότητας (Το κείμενο στη δανική γλώσσα είναι το μόνο αυθεντικό) (98/44/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την απόφαση 90/424/ΕΟΚ του Συμβουλίου, της 26ης Ιουνίου 1990, για ορισμένες δαπάνες στον κτηνιατρικό τομέα (1), όπως τροποποιήθηκε τελευταία από την απόφαση 94/370/ΕΚ (2), και ιδίως το άρθρο 32 και το άρθρο 24 παράγραφος 6,Εκτιμώντας:ότι η απόφαση 90/424/ΕΟΚ προβλέπει στον τίτλο ΙΙΙ κεφάλαιο 2 τη δυνατότητα χρηματοδοτικής συμμετοχής της Κοινότητας στα μέτρα ελέγχου που αποβλέπουν στην πρόληψη των ζωονόσων 7ότι η Δανία υπέβαλε το πρόγραμμά της για την εποπτεία και τον έλεγχο της σαλμονέλας στα πουλερικά αναπαραγωγής για το έτος 1998 7ότι το εν λόγω πρόγραμμα εμφαίνεται στον κατάλογο των προγραμμάτων ελέγχου που αφορούν την πρόληψη των ζωονόσων και για τα οποία μπορεί να χορηγηθεί χρηματοδοτική συμμετοχή της Κοινότητας για το 1998, όπως αυτή καθορίζεται με την απόφαση 97/682/ΕΚ της Επιτροπής (3) 7ότι, δεδομένης της σημασίας του προγράμματος για την πραγματοποίηση των στόχων τους οποίους επιδιώκει η Κοινότητα στον τομέα της πρόληψης των ζωονόσων, θα πρέπει να καθοριστεί η χρηματοδοτική συμμετοχή της Κοινότητας στο 50 % των δαπανών που επιβαρύνουν τη Δανία με ανώτατο ποσό 500 000 Ecu 7ότι το πρόγραμμα αυτό εντασσεται στο πλαίσιο σχεδίου για την εποπτεία και τον έλεγχο της σαλμονέλας στα σμήνη πουλερικών 7ότι η χρηματοδοτική συμμετοχή της Κοινότητας δύναται, ανάλογα με την περίπτωση, να αναφέρεται στην αποζημίωση των ιδιοκτητών για τη θανάτωση πουλερικών αναπαραγωγής και την καταστροφή αυγών προς επώαση, ή στη διαφορά μεταξύ της εκτιμώμενης αξίας τους και της αξίας των μεταποιημένων προϊόντων που έχουν υποβληθεί σε θερμική επεξεργασία 7ότι η χρηματοδοτική συμμετοχή της Κοινότητας χορηγείται εφόσον πραγματοποιούνται οι ενέργειες που προβλέπονται και οι αρχές παρέχουν όλα τα αναγκαία στοιχεία εντός των προβλεπόμενων προθεσμίων 7ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Το πρόγραμμα ελέγχου που αφορά την εποπτεία και τον έλεγχο της σαλμονέλας στα πουλερικά αναπαραγωγής και το οποίο υπέβαλε η Δανία εγκρίνεται για την περίοδο από 1ης Ιανουαρίου έως 31 Δεκεμβρίου 1998.Άρθρο 21. Η χρηματοδοτική συμμετοχή της Κοινότητας καθορίζεται στο 50 % των δαπανών που αναλαμβάνει η Δανία για να εφαρμοσθεί το πρόγραμμα που αναφέρεται στο άρθρο 1 με ανώτατο ποσό 500 000 Ecu για:- ανάλογα με την περίπτωση, τη θανάτωση των πουλερικών αναπαραγωγής ή τη διαφορά μεταξύ της εκτιμώμενης αξίας των πουλερικών αναπαραγωγής και του κέρδους που αποφέρει η πώληση θερμικώς επεξεργασμένου κρέατος των εν λόγω πουλερικών,- την καταστροφή αυγών προς επώαση που έχουν εισέλθει στο επωαστήριο,- ανάλογα με την περίπτωση, την καταστροφή των αυγών προς επώαση που δεν έχουν τοποθετηθεί στο επωαστήριο ή τη διαφορά μεταξύ της εκτιμώμενης αξίας των αυγών προς επώαση που δεν έχουν τοποθετηθεί στο επωαστήριο και του κέρδους που αποφέρει η πώληση των θερμικώς επεξεργασμένων προϊόντων με βάση τα αυγά αυτά.2. Η χρηματοδοτική συμμετοχή της Κοινότητας χορηγείται μετά από:- την ανά τρίμηνο διαβίβαση στην Επίτροπη έκθεσης σχετικά με την πρόοδο υλοποίησης της δράσης, καθώς και τις δαπάνες που αναλαμβάνονται,- διαβίβαση στην Επιτροπή, μέχρι την 1η Ιουνίου 1999 το αργότερο, τελικής έκθεσης για την τεχνική εκτέλεση της δράσης μαζί με τα δικαιολογητικά έγγραφα σχετικά με τις δαπάνες που ανελήφθησαν,υπό τον όρο ότι έχει τηρηθεί η κοινοτική κτηνιατρική νομοθεσία.Άρθρο 3Η παρούσα απόφαση απευθύνεται στο Βασίλειο της Δανίας.Βρυξέλλες, 28 Νοεμβρίου 1997.Για την ΕπιτροπήFranz FISCHLERΜέλος της Επιτροπής(1) ΕΕ L 224 της 18. 8. 1990, σ. 19.(2) ΕΕ L 168 της 2. 7. 1994, σ. 31.(3) ΕΕ L 286 της 18. 10. 1997, σ. 13.